Technical Picks – บล.ฟินันเซีย ไซรัส
Technical Picks - บล.ฟินันเซีย ไซรัส ประจำวันที่ 15 ธ.ค.59
15 ธ.ค. 2559

Technical Picks:
LPN (Bt 10.60 เป้าเทคนิค 11-11.50 cut loss ถ้าหลุด 10)
TSE (Bt 5.45 เป้าเทคนิค 5.70-6.10 cut loss ถ้าหลุด 5.20)
KTC (Bt 136 ทยอยซื้อคืนปิด short เพื่อรับรู้กำไรไว้ก่อน)
 
LPN ซื้อเก็งกำไร
ราคาปิด 10.60 แนวรับ 10.20-10 แนวต้าน 11 , 11.50
หลังจากปรับตัวลงมาอย่างต่อเนื่องตั้งแต่ต้นเดือน พ.ย. ราคาหุ้นแกว่งทรงตัวทำฐานมาได้พักใหญ่ ก่อนที่ช่วง 2 วันทำการล่าสุดจะเริ่มมีจังหวะดีดตัวขึ้นทะลุแนวต้านเส้นต้นทุนค่าเฉลี่ยขึ้นมาได้อีกครั้งด้วยมูลค่าการซื้อขายที่หนาแน่นขึ้น ขณะที่ Indicator ต่างๆก็เริ่มกลับมาส่งสัญญาณในเชิงบวก น่าจะมีลุ้นปรับตัวขึ้นทดสอบแนวต้านต่างๆต่อ จึงแนะนำเป็นหุ้นเก็งกำไร
 
TSE ซื้อเก็งกำไร
ราคาปิด 5.45 แนวรับ 5.40-5.20 แนวต้าน 5.55-5.70 , 5.90-6.10
หลังจากแนะนำเทรดดิ้งไปตั้งแต่ปลายเดือนก่อน ราคายังไม่ขยับขึ้น แต่ก็แกว่งทรงตัวเหนือแนวรับ 5 บ.ได้ดีต่อเนื่อง ก่อนที่เมื่อวานนี้จะเริ่มมีจังหวะขยับบวกขึ้นมาทดสอบแนวต้านแรกแถว 5.45 บ.ได้แล้ว จึงนำมาแนะนำซ้ำอีกครั้งว่ายังมีสัญญาณบวก ซึ่งคาดว่ามีสิทธิที่จะไต่ระดับขึ้นหาแนวต้านอื่นๆ ให้ทำกำไรตามรอบได้
 
For SBL
KTC ซื้อคืนปิด short
ราคาปิด 136 แนวรับ 135-132 แนวต้าน 137-139
หลังจากแนะนำเป็นหุ้นยืม short ไปแถว 142 บ.เมื่อ 2 วันก่อน โดยตั้งเป้าซื้อกลับทำกำไรเมื่อราคาปรับตัวลงมาแถว 138 บ.หรือต่ำกว่า ซึ่งราคาได้ไหลลงมาให้แล้ว จึงแนะนำทยอยซื้อคืนปิด short เพื่อรับรู้กำไรได้เลย ส่วนถ้าจะหาจังหวะเข้าซื้อเพื่อเทรดดิ้งลุ้นรีบาวด์ ต้องตามดูแรงซื้อจากแนวรับให้ดีก่อน